Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 4. számú melléklet a 34/2008. (XII. 12.) OKM rendelethez
Paragraph Index: 2213

6. 2. A 10 – 13 éves nyelvtanulók számára készült oktatási anyagok felhasználása A 10–13 éves nyelvtanulók számára készült oktatási anyagok, modulok felhasználása rugalmas. A kiegészítĘ anyagok kiválasztása a nyelvtanár feladata. A korcsoport kiválasztása után a megfelelĘ nyelvi szint meghatározásával kiválaszthatja a nyelvtanár, hogy a készségfejlesztés fókusza szerint milyen modultípusból kíván integrálni egy-egy modult a tanmenetébe. A téma kiválasztását a tanulók érdeklĘdési körének megfelelĘen vagy a tankönyvi témához illeszkedve lehet a leghatékonyabban meghatározni. Hosszútávon a nyelvtanulókat is be lehet vonni egy-egy téma kiválasztásába vagy a témák feldolgozási sorrendjének meghatározásába megfelelĘ szakmai irányítással. A modulok tantervbe történĘ integrálását segíti a modulok elején található modultérkép. A térkép tartalmazza mindazt az információt, ami segíti a tanárt abban, hogy meg tudja ítélni, mennyire felel meg a modul az adott csoportnak. A modultérkép röviden ismerteti a modul témáját, típusát, KER szerinti nyelvi szintjét és tartalmát. Részletezi a fejlesztési célokat, a várható nyelvi eredményt, a produktumot és a várható egyéb készségek fejlĘdését (pl. tanulási stratégiák, énkép, kereszttantervi ismeretek stb.). Ennél részletesebb információt kap a tanár a modulcímkébĘl. Itt részletes felsorolást talál a tanár a modulhoz szükséges nyelvi ismeretekrĘl és kompetenciákról, a modul idĘtervérĘl, az értékelés konkrét módszereirĘl és a tevékenységekrĘl. A modulcímke tartalmazza a referenciákat a konkrét tananyaghoz, amely nagyban megkönnyíti a tanár órára való felkészülését. A modul leírása kitér a tananyag rugalmasságára, különbözĘ utakat kínál olyan csoportokra, amelyek valamilyen szempontból eltérnek az átlagostól (pl. nagy létszámú csoportok, lassan olvasó csoportok, vegyes nyelvi szintĦ csoportok stb.). A modul leírásában megtalálhatóak a differenciálást és egyéni instrukciót segítĘ konkrét feladatok, feladatlapok és azok leírásai is. Egy-egy modul többféle szempontból is illeszkedhet a helyi nyelvi programhoz. A modul lehet egy-egy tankönyvi téma kiegészítĘje, bevezetĘ egy témához, helyettesítheti a tankönyvi fejezetet vagy felfrissülésként szolgálhat a mindennapos nyelvtanítási gyakorlatban. A modulok felhasználását az elĘre meghatározott célok teszik sikeressé és hatékonnyá. A modulok gazdag kínálata lehetĘvé teszi, hogy a nyelvórák akár 50%-át a kompetenciafejlesztést célzó anyagok felhasználásával valósítsuk meg. (A modulok listáját lásd a Mellékletben.)

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes